ALIEN – Kuopio -tanssiesitys Karttulan kirjastossa
2025-10-31 13:00 - 15:00 (Europe/Helsinki) | Karttulan kirjasto, Kissakuusentie 20, Karttula, 72100, Suomi
ALIEN – Kuopio on oodi tanssille ja uskallukselle tanssia julkisissa tiloissa. Mitä eri liikkeet – liike yksin tai yhdessä, samaan tai eri tahtiin – herättää meissä yksilöinä ja ryhmänä? Kuinka ohikulkijat reagoivat julkisella paikalla tanssimiseen? Onko todella outoa, jos tanssimme julkisella paikalla?
ALIEN – Kuopio on Taneli Törmän koreografioima pop up -tanssiesitys. Vuodesta 2019 lähtien teosta on luotu viidessä eri maassa yhdessä paikallisten tanssijoiden kanssa, jolloin jokainen uusi teos saa inspiraatiota sitä edeltäneistä. Tuorein versio luodaan Kuopiossa Tanssiteatteri Minimin tanssijoille, jotka esittävät teosta eri puolilla Kuopiota syksyllä 2025.
ALIEN – Kuopio on osa KUMMA / M_itä? Nykytaiteen biennaalia ja Kuopio250-juhlavuoden ohjelmistoa. Teos on saanut tukea juhlavuoden rahastosta.
Kuva: Petra Kuha

Kummituskäytävä Nilsiän kirjastossa
2025-10-31 13:00 - 15:00 | Nilsiän kirjasto, Ukko-Paavontie 15, Nilsiä, 73300, Suomi
Hrrrrr! Hyytävä kummituskäytävä auki Nilsiän kirjastolla perjantaina 31.10. klo 13-15.
Riittääkö rohkeus? Tule testaamaan!

Palapelien vaihtopiste pääkirjastolla
2025-11-03 08:00 - 2025-11-08 16:00 | Pääkirjasto, Maaherrankatu 12, Kuopio, 70100, Suomi
Kerran koottu, mutta nyt turha? Tai innostaisiko uuden palapelin kokoaminen?
Peliviikon ajan 3.11. – 8.11. pääkirjaston aikuistenosastolla (2. krs) on palapelien vaihtopiste, jonne voit tuoda turhat ja siistikuntoiset palapelisi ilahduttamaan seuraavia kokoajia. Voit myös ottaa mukaasi pisteelle jo tuotuja palapelejä.
Jos palapelistä puuttuu muutama pala, merkitsethän sen esimerkiksi lapulla laatikon ulko- tai sisäkanteen, kiitos!

Pelien lahjoituspiste pääkirjastolla
2025-11-03 10:00 - 2025-11-08 16:00 | Pääkirjasto, Maaherrankatu 12, Kuopio, 70100, Suomi
Onko kotonasi hyväkuntoisia lautapelejä, palapelejä tai konsolipelejä, joita et enää käytä? Nyt voit antaa niille uuden elämän ja samalla ilahduttaa lapsia, jotka niitä todella tarvitsee!
Jo perinteeksi muodostunut Hope ry:n pelikeräys järjestetään jälleen kerran Kuopion pääkirjastossa Peliviikolla 3.–8.11. Tuo viikon aikana pääkirjaston lasten- ja nuortenosastolle siistejä ja kokonaisia pelejä, jotka sopivat lahjoitettavaksi vähävaraisten tai kriisin kohdanneiden perheiden lapsille.
💛 Yksi peli voi merkitä paljon – tuo omasi ja tee hyvää!
https://hopeyhdistys.fi/haluan-auttaa/haluan-lahjoittaa-tavaraa/

Pelien vaihtopiste Juankosken kirjastolla
2025-11-03 13:00 - 2025-11-07 16:00 | Juankosken kirjasto, Juankoskentie 26, Kuopio, 73500, Suomi
Onko kotonasi pelejä, joita et enää pelaa? Tuo ylimääräiset, hyväkuntoiset ja pelikelpoiset lauta-, pala- ja konsolipelit Juankosken kirjaston pelien vaihtopisteelle ja löydä tilalle jotain uutta!
Pelien vaihtopiste on avoinna kirjaston aukioloaikoina 3.–7.11.
Tervetuloa tekemään löytöjä, kierrättämään ja jakamaan peli-iloa muiden kanssa!
Lisätietoa tapahtumasta p. 040 016 5467
#Peliviikko2025

Hyljepeliturnaus pääkirjastolla
2025-11-03 14:00 - 15:30 | Pääkirjasto, Maaherrankatu 12, Kuopio, 70100, Suomi
Hyljepeliturnaus pääkirjastolla!
Oletko nopea, tarkka, sormiltasi näppärä sekä aina valmis haasteisiin?
Tule siis mukaan Kuopion pääkirjaston Hyljepeliturnaukseen ja testaa taitosi Peliviikon turnauspelissä: Seal Splash. Tavoitteena on saada ahne hylje syömään mahdollisimman paljon kaloja väistellessään kiviä ja kalastajien verkkoja.
Turnaus järjestetään pääkirjaston lasten- ja nuortenosaston asiakastietokoneilla ma 3.11. klo 14-15.30. Turnaukseen ei tarvitse ennakkoilmoittautua ja sen suositusikäraja on 7+. Nuoremmat pelaajat pääsevät mukaan täysi-ikäisen huoltajan seurassa.
Parhaat pelaajat palkitaan pienellä palkinnolla
Tule siis mukaan pelaamaan tai kannustamaan kaveria voittoon!

Konsolipeliturnaus Nilsiän kirjastossa
2025-11-04 14:00 - 15:00 | Nilsiän kirjasto, Ukko-Paavontie 15, Nilsiä, 73300, Suomi
Tiivistahtinen konsolipeliturnaus Nilsiän kirjastolla tiistaina 4.11. klo 14 – 15.
Pudotuspelissä viimeiseksi selvinnyt voittaa karkkipussin!

Aikuisten konsolipeliluola
2025-11-04 15:00 - 18:00 | Pääkirjasto, Maaherrankatu 12, Kuopio, 70100, Suomi
Aikuisten konsolipeliluola (K16)
Pääkirjaston kokoussalissa ti 4.11. klo 15–18

Aikuisille suunnattu konsolipeliluola tarjoaa mahdollisuutta pelata erilaisia pelejä usealla pelikonsolilla. Tervetuloa pelaamaan, testaamaan konsoleita ja seuraamaan muiden pelaamista! Henkilökuntaa paikalla neuvomassa pelien käytössä.

Tapahtuma on osa Kuopion kaupunginkirjaston Peliviikkoa.
#Peliviikko2025

Jynkän kirjaston lukupiiri
2025-11-04 16:00 - 17:30 | Jynkän kirjasto, Maitotie 2, Kuopio, 70780, Suomi
Jynkän kirjaston lukupiirin kirjat ja kokoontumisajat:

Ti 13.1.26 klo 16.00–17.30
Joel Haahtela: Sielunpiirtäjän ilta
Ti 10.2. klo 16.00–17.30
Kari Hotakainen: Helmi
Ti 10.3. klo 16.00–17.30
Minna Rytisalo: Sylvia
Ti 14.4.klo 16.00–17.30
Markus Nummi: Käräjät
12.5.2026 klo 16.00–17.30
Lukupiiriläisten valitsema dekkari

Tervetuloa mukaan!

Markus Venehsalon kitaraklinikkakiertue
2025-11-05 12:00 - 13:00, 2025-11-05 14:00 - 15:00 | Nilsiän kirjasto, Ukko-Paavontie 15, Nilsiä, 73300, Suomi
Nilsiästä lähtöisin oleva kansainvälisiä kitarasoolokilpailuja voittanut, yli sadan keikan vuosivauhdilla keikkaileva ammattikitaristi Markus Venehsalo tekee marraskuussa 2025 kitaraklinikkakiertueen Pohjois-Savon alueen kirjastoissa!
Klinikoille ovat tervetulleita kaikki kitarismista ja musiikista kiinnostuneet henkilöt. Musiikkiesitysten ja soittotekniikoiden lisäksi perehdymme totta kai soittokamoihin, ammattimuusikon työhön Markuksen näkökulmasta, sekä mahdollisimman moneen yleisön kysymykseen vastataan – kysy rohkeasti ihan mitä vaan!
Klinikat Kuopion kaupunginkirjastossa:
5.11. Nilsiän kirjasto klo 12 ja klo 14
6.11. Kaavin kirjasto klo 12 ja klo 17.30
12.11. pääkirjaston kokoussali klo 17.30
Muita kiertuepisteitä:
10.11. Varkauden kaupunginkirjasto klo 17.30
11.11. Vesannon pääkirjasto klo 18
12.11. Kuopion taidelukio Lumit klo 12
13.11. Iisalmi, Luma-keskuksen auditorio klo 12
13.11. Iisalmi, Mähösen musiikkikauppa klo 16
Lisätietoa Markuksesta: www.markusvenehsalo.com
Markus Venehsalo. – Kuva: Jani Snellmann

OMPELUSEURAT: Talvivaatteiden kunnostus & muusikko Anna Voutilainen-Veijonen
2025-11-05 14:00 - 18:30 | Kuopion museo
Ke 5.11. klo 14–18.30 Kuopion museon monitoimitila, vapaa pääsy:
OMPELUSEURAT: Talvivaatteiden kunnostus & muusikko Anna Voutilainen-Veijonen.
Tule korjaamaan rikkinäiset toppatakit, -housut ja muut talvitamineet käyttökuntoon ompelukoneella tai käsin. Harjoitellaan yhdessä; korjausaktiivit neuvovat korjaamisen alkuun.Teemasta riippumatta voit tulla kaikenlaisten korjaustöiden kanssa.
Pajaan saa tulla ilman ennakkoilmoittautumista oman aikataulun mukaan. Paikan päältä löytyy ompelukoneita ja korjaamiseen paikkakankaita ja lankoja sekä hyvässä lykyssä vaikkapa kierrätetty vetoketju. Voit tuoda käyttöön ja kiertoon myös omia materiaaleja.
Illan esitys tarjoaa melodiallista syleilyä kansanlaulujen pohjalta ja teemoista saksofonilla ja laulaen – muusikko Anna Voutilainen-Veijonen. Esitysaika klo 17.30.
Tapahtumassa ja sen jälkeen pääkirjastolla on esillä pieni näyttely korjausteemaan liittyviä kirjoja. Kuopion kaupunginkirjaston koostaman vinkkilistan avulla kirjastosta voi lainata lisää kutakin aihetta käsittelevää kirjallisuutta.
Korjaaminen on arjen juhlaa! Tapahtuma osa Kuopio250-ohjelmistoa ja saanut juhlavuoden tuotantotukea. Yhteistyössä Jätekukko, Kuopion museo, Kuopion kaupunginkirjasto, Elävä säätiö ja ITAK
Ohjelmamuutokset ja täydennykset mahdollisia. Lisätietoja OMPELUSEURAT-Instagramista.
——————————————————
OMPELUSEURAT-korjauspajat Kuopion museolla syyskaudella 2025:
Luomme museolle korjausolohuoneen, jonne jokainen voi tulla korjaamaan rikkinäisiä tekstiilejä ja nauttimaan vaihtuvista taidesisällöistä. Lisäksi jokaiselle kerralle on koottu kirjaston kirjavinkkejä. Korjauspaja avoinna klo 14–18.30 monitoimitilassa / aulassa, esitysaika pääsääntöisesti klo 17.30. Tapahtumiin on vapaa pääsy. Ohjelmamuutokset ja täydennykset mahdollisia.
Ke 13.8. Lakanoiden korjaus & Yellow Room
Ke 10.9. Neuleiden korjaus käsin & Tanssitupa
Ke 8.10. Housujen taskut ja lahkeet & Humppaklovni
Ke 5.11. Talvivaatteiden kunnostus & muusikko Anna Voutilainen-Veijonen
Ke 3.12. Korjaa joululahjaksi & tanssitaiteilija Outi Markkula

Lautapeli-ilta Pyörön kirjastossa
2025-11-05 15:30 - 17:30 | Pyörön kirjasto, Jalkasenkatu 3, Kuopio, 70820, Suomi
Tervetuloa viettämään mukavaa iltaa lautapelailun merkeissä Pyörön kirjaston lastenosastolle ke 5.11. klo 15.30-17.30
Lisätietoa tapahtumasta p. 044 718 2345

Kuopio Express – sanan säilällä ja kurttukompilla
2025-11-05 17:00 - 17:45 | Karttulan kirjasto, Kissakuusentie 20, Karttula, 72100, Suomi
Kuopio Express -duo liikkuu Pohjois-Savon seudulla paikkakuntamme historiaa musiikin ja tarinoiden kautta valottaen. Duossa musisoivat Anni-Ilona Hiltunen, harmonikka ja Pekka Toivanen, saksofoni.
Musiikilliset juuret duon esityksissä ovat peräisin kaikkien kansanmuusikoiden “pyhästä kirjasta” Vanhoja pelimannisävelmiä -kokoelmasta. Duo ryydittää kappaleita tarinoilla Kuopion seudun paikkakuntien historiasta. Yleisöä rohkaistaan osallistumaan keskusteluun, jotta kotiseututuntemuksemme sitäkin kautta vahvistuu.
Tervetuloa lähikirjastoon kuulemaan ja juttelemaan!

Maaninka 15.9. Klo 17
Riistavesi 18.9. Klo 13
Juankoski 18.9. Klo 15
Nilsiä 28.10. Klo 14
Karttula 5.11. Klo 17

Esityksen kesto noin 45 min, vapaa pääsy!

Tapahtumakokonaisuus on osa Kuopio250-juhlavuoden ohjelmistoa ja on saanut juhlavuoden tuotantotukea.
Kuopio Express. Kuva: Katja Rajaniemi.

Juankosken kirjaston lukupiiri
2025-11-05 17:30 - 18:30 | Juankosken kirjasto, Juankoskentie 26, Kuopio, 73500, Suomi
Juankosken kirjaston lukupiiri kokoontuu keväällä 2026
klo 17.30–18.30 seuraavasti:

14.1.
Gurnah: Kivisydän
11.2.
Mazzarella: Aurinkokissan vuosi | Kuopion kaupunginkirjasto | Kuopio
11.3.
Catton: Birnamin metsä
15.4.
Yagi: Venus ja minä
13.5.
Räinä: Vaino

Tervetuloa!

Satuhetket Nilsiän kirjastossa
2025-11-06 09:30 - 10:00, 2025-11-13 09:30 - 10:00 | Nilsiän kirjasto, Ukko-Paavontie 15, Nilsiä, 73300, Suomi
Tule Nilsiän kirjaston satuhetkeen, jossa pääset itse auttamaan tunnelmassa. Joskus tömistellään, toiste pompitaan tai puhalletaan tulipaloa sammuksiin. Koskaan ei tiedä mitä tarinassa voi tapahtua!
Satuhetket pidetään joka torstai klo 9.30–10. Vapaa pääsy!

Asiantuntijan aamukahvit
2025-11-06 10:00 - 11:00 | Pääkirjasto, Maaherrankatu 12, Kuopio, 70100, Suomi
Asiantuntijan aamukahveilla pääkirjaston Kohtaamossa kuullaan ja keskustellaan ikääntyvän hyvinvointiin liittyvistä asioista. Mukana myös kirjastolaisten keräämiä kirjallisuusvinkkejä aiheesta.
to 18.9.2025 klo 10–11
FysioSeniorin luento ”Mitä kehossa tapahtuu ikääntyessä?”
to 6.11.2025 klo 10–11
KotiSeniorin luento ”Ikääntyminen ja mielen virkeys”

Markus Venehsalon kitaraklinikkakiertue
2025-11-06 12:00 - 13:00, 2025-11-06 17:30 - 18:30 | Kaavin kirjasto, Kaavintie 24 B, Kaavi, 73600, Suomi

Lautapeli-iltapäivä Juankosken kirjastossa
2025-11-06 14:00 - 15:30 | Juankosken kirjasto, Juankoskentie 26, Juankoski, 73500, Suomi
Lautapeli-iltapäivä

torstaina 6.11. klo 14–15.30

Tervetuloa viettämään Lautapeli-iltapäivää Juankosken kirjastoon.
Tapahtumassa voit pelata erilaisia lautapelejä. Myös kirjaston työntekijän voi haastaa lautapelimittelöön.

Tapahtumassa voit myös kokeilla Nintendo Switch -konsolia!

Pyörön kirjaston satutunnit
2025-11-07 09:30 - 10:00 | Pyörön kirjasto, Jalkasenkatu 3, Kuopio, 70820, Suomi
Tervetuloa satutunneille Pyörön kirjastoon!

pe 22.8. klo 9.30 kaikki / Sanataidekoulu Aapeli
pe 29.8. klo 9.30 5-7 v.
pe 5.9. klo 9.30 3-5 v.
ke 10.9. klo 9.30 2-4 v. / Sanataidekoulu Aapeli
pe 19.9 klo 9.30 1-3 v.
pe 26.9. klo 9.30 3-5 v.
pe 3.10 klo 9.30 1-3 v. / Sanataidekoulu Aapeli
pe 10.10 klo 9.30 2-4 v.
pe 24.10 klo 9.30 5-7 v. / Sanataidekoulu Aapeli
pe 31.10. klo 9.30 1-3 v.
pe 7.11. klo 9.30 2-4 v.
pe 14.11. klo 9.30 3-5 v. / Sanataidekoulu Aapeli
pe 21.11. klo 9.30 5-7 v.
ke 10.12. klo 9.30 kaikki / Sanataidekoulu Aapeli
pe 19.12. klo 9.30 kaikki / Sanataidekoulu Aapeli

Ilmoita ryhmäsi ja tule ajoissa!
pyoro.kirjasto@kuopio.fi
0447182345

Jynkän kirjaston satutunnit
2025-11-07 09:30 - 10:00 | Jynkän kirjasto, Maitotie 2, Kuopio, 70780, Suomi
Tervetuloa Jynkän kirjaston satutunneille!
pe 5.9. klo 9.30 Sanataidekoulu Aapeli
pe 10.10 klo 9.30 Sanataidekoulu Aapeli
pe 24.10 klo 9.30
pe 7.11. klo 9.30 Sanataidekoulu Aapeli
pe 5.12. klo 9.30 Sanataidekoulu Aapeli

Lukukoira Valman vastaanotto
2025-11-08 10:00 - 11:00 | Pääkirjasto, Maaherrankatu 12, Kuopio, 70100, Suomi
Lukukoira Valma ohjaajansa kanssa ottaa vastaan lukuharjoittelijoita Kuopion pääkirjaston lukukoiratilassa (1. krs.)
la 6.9.2025
la 20.9.2025
la 4.10.2025
la 18.10.2025
la 8.11.2025
la 29.11.2025
la 20.12.2025
Valman vastaanottoaika on klo 10–11 ja tälle välille mahtuu kolme 15 min. mittaista lukuaikaa. Yhdelle lukukerralle otetaan siis kolme eri lukijaa, mutta sama lukija voi varata ajan esim. peräkkäisille kerroille.
Lukuaika varataan pääkirjaston lasten- ja nuortenosaston asiakaspalvelusta paikan päällä tai soittamalla p. 0447182321. Aikaa varatessa annetaan lukijan nimi ja ikä sekä huoltajan yhteystieto. Ilmoitathan kirjastolle, jos joudut perumaan lukuajan!
Tervetuloa!

Kuopion tilkkukillan työnäyttely
2025-11-10 09:00 - 2025-11-15 15:00 | Pääkirjasto, Maaherrankatu 12, Kuopio, 70100, Suomi
Esillä Kuopion tilkkukillan eri tekniikoilla valmistamia tilkkutöitä.
Tervetuloa tutustumaan!

Luupin alla -keskustelut pääkirjastolla
2025-11-11 12:00 - 13:00 | Pääkirjasto, Maaherrankatu 12, Kuopio, 70100, Suomi
Kaikille avoimet Luupin alla -keskustelutilaisuudet ajankohtaisista aiheista pääkirjaston Kohtaamo-tilassa seuraavina tiistaipäivinä klo 13:

10.2.
10.3.
14.4.

Mitkä asiat Kuopiossa puhuttavat? Muutamia niistä nostetaan kirjastolla luupin alle, avoimeen keskusteluun, jossa kaikki pääsevät ilmaisemaan näkemyksiään käsiteltävän aiheen tiimoilta. Tilaisuus alkaa lyhyellä alustuksella ja teemaan johdattelulla, minkä jälkeen areena on kaikille vapaa.
Keskustelua luotsaa Jukka Kervinen. Tarjolla on kahvia ja pientä purtavaa.
Tervetuloa!

Kalevipoeg-muistolaatan julkistus
2025-11-12 15:00 - 16:00 | Pääkirjasto, Maaherrankatu 12, Kuopio, 70100, Suomi
Kuopion kaupunginkirjastossa on tänä syksynä juhlittu virolaista kirjallisuutta. Kirjastomme kokoelmista löytyy upeita kirja-aarteita, jotka ovat aikanaan siirtyneet kirjastolle Kuopion Lyseon kokoelmista. Näistä merkittävimpiä on Viron kansalliseepoksen Kalevipoegin ensimmäinen painos vuodelta 1862. Tämä eepos on painettu Kuopiossa P. Aschanin kirjapainossa, josta se päätyi suoraan Lyseon kirjaston hyllyihin.
Nyt pääkirjaston aulaan siirretään Kalevipoegin muistolaatta, joka on aikaisemmin sijainnut Kuopion Keskusseurakuntatalolla. Muistolaatan paikka vaihdetaan pääkirjastolle, koska Keskusseurakuntatalo on suunnitelmissa purkaa. Laatan on suunnitellut ja toteuttanut kuvanveistäjä Paavo Halonen vuonna 1983.
Kalevipoeg-muistolaatan uuden paikan julkistustilaisuutta vietetään pääkirjaston aulassa keskiviikkona 12.11. klo 15. Laatan uusi paikka tulee olemaan pääkirjaston ja museon yhdistävällä käytävällä kokoussalin vieressä.
Paikalle tulee Viron Suomen-suurlähettiläs Janne Jõesaar-Ruusalu. Muistolaatan julkistus on osa suurlähetystön vierailua Kuopiossa.
Tilaisuus on kaikille avoin. Tervetuloa!

Pyörön kirjaston lukupiiri
2025-11-12 17:30 - 18:30 | Pyörön kirjasto, Jalkasenkatu 3, Kuopio, 70820, Suomi
Pyörön kirjaston lukupiiri kokoontuu seuraavina keskiviikkopäivinä klo 17.30:
28.1.
Hylkääminen / Abdulrazak Gurnah
25.2.
Nämä pienet asiat sekä Kasvatti / Claire Keegan
25.3.
Keveys/ Stephen King ja Ikirouta / Alastair Reynolds
22.4.
Vieraat / Helmi Kekkonen
20.5.
Sinua sinua / Petri Tamminen

Tervetuloa!

Markus Venehsalon kitaraklinikkakiertue
2025-11-12 17:30 - 18:30 | Pääkirjasto, Maaherrankatu 12, Kuopio, 70100, Suomi

Kirjailijat teillä -kirjastokiertue
2025-11-13 17:00 - 18:00 | Maaningan kirjasto, Keskusraitti 3, Maaninka, 71750, Suomi
Kirjailijat teillä on vuoden mittainen kirjallisuuskeskustelujen sarja, joka tuo alueelle tärkeät kirjailijat jokaiseen kuopiolaiseen lähikirjastoon.
Kuopion kaupungin 250-vuotisjuhlavuoden mittaan kirjailijat kertovat tuoreista teoksistaan ja niiden synnystä. Kuopion juhlavuosi kannustaa pohtimaan myös, kuinka paikka, maisema ja juuret vaikuttavat kirjoittamiseen.
Sarjan kaikki tilaisuudet ovat ilmaisia. Pääkirjaston tapahtumat myös striimataan YouTube-kanavallemme.

Kiertueaikataulu:

Ke 15.1. klo 17, pääkirjasto
Kiertueen aloitus ja Magdan aarian kirjajulkkarit.
Mukana mm. Marja-Sisko Aalto, Marjo Heiskanen, Heidi Jaatinen, Tatu Kokko, Riitta Kylänpää, Kirsi Pehkonen, Marja-Leena Tiainen, Jouni Tossavainen ja Kaija Vuorio

Ke 22.1. klo 17, Karttulan kirjasto
Antti Hurskainen ja Jouni Tossavainen

Ke 19.2. klo 17, Puijonlaakson kirjasto
Erkka Mykkänen, Kari Hotakainen ja Marjo Heiskanen

To 20.3. klo 17, Nilsiän kirjasto
Antti Heikkinen ja Sirpa Kähkönen

Ke 23.4. klo 17, Vehmersalmen kirjasto
Kirsi Pehkonen ja Heidi Jaatinen

PERUTTU: To 8.5. klo 17, Neulamäen kirjasto
Riitta Kylänpää ja Kaija Vuorio
Neulamäen lähikirjaston Kirjailijat teillä -kiertueen tapahtuma jouduttiin perumaan viereisen toimitilan tulipalon ja savuhaittojen vuoksi. Tapahtuma siirretään toiseen ajankohtaan ja siitä tiedotetaan myöhemmin.

Pe 6.6. klo 18 Valkeisenlammella
Puškinin synttärien runopiknik.

Ke 20.8. klo 17, Jynkän kirjasto
Meidän Kuopio -festivaali: Petra Rautiainen ja Sirpa Kähkönen

To 28.8. klo 17, Juankosken kirjasto
Meidän Kuopio -festivaali: Marja-Sisko Aalto ja Marko Kilpi

To 4.9. klo 17, Neulamäen kirjasto
Riitta Kylänpää ja Kaija Vuorio

ke 17.9. klo 17, Pyörön kirjasto
Marja-Sisko Aalto ja Erkka Mykkänen

Ke 15.10. klo 14, Kurkimäen kirjasto
Jyri Paretskoi, Marja-Leena Tiainen ja Marjo Heiskanen

To 13.11. klo 17, Maaningan kirjasto
Kirjakantin etkoilla Marjo Heiskanen ja Jouni Tossavainen

La 15.11. klo 11, pääkirjasto
Kirjakantin ohjelmassa selkokirjallisuus, mukana Marja-Leena Tiainen, Jyri Paretskoi ja Marjo Heiskanen

Ke 19.11. klo 17, Riistaveden kirjasto
Kirsi Pehkonen ja Tatu Kokko

Ke 17.12. klo 17, pääkirjasto
Joulun kirjat, mukana mm. Marja-Sisko Aalto, Marjo Heiskanen, Heidi Jaatinen, Tatu Kokko, Riitta Kylänpää, Sirpa Kähkönen, Jyri Paretskoi, Kirsi Pehkonen, Petra Rautiainen, Marja-Leena Tiainen, Jouni Tossavainen ja Kaija Vuorio

Kirjailijat teillä -kiertueen tuotannosta vastaavat yhteistyössä kirjailija Marjo Heiskanen ja Kuopion kaupunginkirjasto. Tapahtumakokonaisuus on osa Kuopio 250 -juhlavuoden ohjelmistoa, joka on saanut juhlavuoden tuotantotukea.
#KirjailijatTeillä #Kuopio250
